recursal/SuperWikiNEXT-32B huggingface dataset:
எரோடோட்டசு குறிப்பிட்டுள்ள அகாமனிசியப் பேரரசின் வரைபடம் மற்றும் அரச சாலையின் பகுதி
**அரச சாலை (Royal Road)** என்பது ஒரு பழங்கால நெடுஞ்சாலை ஆகும். இது கி.மு 5ஆம் நூற்றாண்டில் முதல் ( அகாமனிசியப் பேரரசு ) பாரசீக சாம்ராஜ்யத்தின் பாரசீக மன்னர் முதலாம் டேரியஸ் என்பவரால் மறுசீரமைக்கப்பட்டு மீண்டும் கட்டப்பட்டது. டேரியஸ் தனது மிகப் பெரிய சாம்ராச்சியம் முழுவதும் சூசாவிலிருந்து சர்திஸ் வரை விரைவான தகவல்தொடர்புக்கு வசதியாக இந்தச் சாலையைக் கட்டினார். அரசர்களின் தூதர்கள் அங்காரியம் என்ற இடத்திலிருந்து 1677 மைல்கள் (2699 கி.மீ) பயணிக்க வேண்டும். ஒன்பது நாட்களில் சூசாவிலிருந்து சர்திஸ் வரை சென்றனர்; மொத்தமாக காலநடையாக பயணம் தொண்ணூறு நாட்கள் ஆனது. கிரேக்க வரலாற்றாசிரியர் எரோடோட்டசு இவ்வாறு எழுதினார், "இந்த பாரசீகத் தூதர்களை விட வேகமாக பயணிக்கும் எதுவும் உலகில் இல்லை." இந்த தூதர்களுக்காக எரோடோட்டசின் பாராட்டு — "பனி, மழை, வெப்பம் அல்லது இரவின் இருள் ஆகியவை இவர்கள் பொருட்படுத்தாமல் நியமிக்கப்பட்ட பணிகளை விரைவாக முடிப்பதில் இருந்து பின்வாங்குவதில்லை" — இது நியூயார்க்கில் உள்ள ஜேம்ஸ் பார்லி அஞ்சல் நிலையத்தில் பொறிக்கப்பட்டுள்ளது. இந்த வரிகள் சில நேரங்களில் அமெரிக்காவின் அஞ்சல் சேவையின் மதம் என்று கருதப்படுகிறது.

அரச சாலை
--------

எரோடோட்டசின் எழுத்துக்களிலிருந்தும், தொல்பொருள் ஆராய்ச்சி மற்றும் பிற வரலாற்று பதிவுகளிலிருந்து சாலையின் பாதை புனரமைக்கப்பட்டுள்ளது தெரிய வருகிறது. இது லிடியாவின் ஏஜியன் கடற்கரைக்கு அருகிலுள்ள சர்திசில் தொடங்கி, அனடோலியா வழியாக கிழக்கு நோக்கி பயணித்தது சிலிசியன் கணவாய் வழியாக பழைய அசிரிய தலைநகர் நினிவேவுக்கு மேல் மெசொப்பொத்தேமியாவிற்குச் சென்று, பின்னர் தெற்கே பாபிலோனுக்கு திரும்பியது. பாபிலோனுக்கு அருகில் இருந்து, இது இரண்டு வழிகளாகப் பிரிந்துவிட்டதாக நம்பப்படுகிறது. ஒன்று வடகிழக்கு வழியாக கிழக்கு நோக்கி எகபடானா வழியாக, பட்டுப் பாதையில் பயணிக்கிறது. மற்றொன்று கிழக்கு பாரசீக தலைநகர் சூசா வழியாக, தென்கிழக்கு சக்ரோசு மலைகளில் பெர்செபோலிஸ் வரையிலும் தொடர்கிறது. பயணிகள் மற்றும் வர்த்தகர்களுக்கான இத்தகைய நீண்ட வழிகள் முடிவடைய பெரும்பாலும் மாதக் கணக்கில் ஆனது. டேரியஸின் ஆட்சியின் போது ஏராளமான அரச புறக்காவல் நிலையங்கள் ( கேரவன்செராய் ) கட்டப்பட்டன.

மேலும் காண்க
------------

* ஈரானின் வரலாறு
* அகாமனிசியப் பேரரசு
* இன்கா சாலை அமைப்பு

மேற்கோள்கள்
-----------


  

விக்கிமீடியா பொதுவகத்தில்,  
 ***அரச சாலை***   
என்பதின் ஊடகங்கள் உள்ளன.
**பரவலாகப் பொருந்தும் கண்காணிப்புக் கருவி** (*Broadly Applicable Tracking System*) என்பது விலங்குகளின் அசைவுகளைக் கண்காணிக்க அறிவியலாளர்கள் பயன்படுத்தும் ஒரு சிறிய, இலகுரக கருவியாகும். ஒரு முதுகுப்பை போன்ற வடிவத்தில் இது உள்ளது. ஒரு வௌவால் அல்லது பிற சிறிய விலங்குகளின் பின்புறத்தில் இவ்வமைப்பு ஒட்டப்படுகிறது. இதில் புவியிடங்காட்டி மற்றும் கம்பியில்லா இணையதளக் கருவிகள் உள்ளன. இவை விலங்குகளின் அசைவுகளை அறிவியலாளர்கள் கண்காணிக்க அனுமதிக்கின்றன. 

பரவலாகப் பொருந்தும் கண்காணிப்புக் கருவியைக் கண்டுபிடித்த விஞ்ஞானிகள் அதை மற்ற அமைப்புகளிலிருந்து வேறுபடுத்துகிறார்கள். ஏனெனில் இது இலகுவானது, குறைந்த சக்தியே தேவைப்படுகிறது, மேலும் இதன் மூலம் குகைகள் அல்லது வெற்று மரங்களுக்குள் கூட விலங்குகளைக் கண்காணிக்க முடியும்.  இக்கருவி ஒரு முப்பரிமான அச்சுப்பொறியில் உருவாக்கப்படலாம். மேலும் இது மிகவும் இலேசானது. சிறிய வௌவால்கள் பறக்கும்போது கூட அவற்றின் வேகத்தை இது குறைக்காது.

சுமார் பதினான்கு நாட்களுக்குப் பிறகு விலங்குகளின் முதுகில் இருந்து பரவலாகப் பொருந்தும் கண்காணிப்புக் கருவி விழுகிறது. விஞ்ஞானிகள் பின்னர் உதிரிபாகங்களை மீண்டும் பயன்படுத்த விழுந்த பரவலாகப் பொருந்தும் கண்காணிப்புக் கருவியை சேகரிக்கின்றனர்.

காட்டேரி வெளவால்கள் மனிதர்களால் வைக்கப்படும் போது அவை சமூக பிணைப்புகளை உருவாக்குகின்றன என்பதைக் காட்ட விஞ்ஞானிகள் பரவலாகப் பொருந்தும் கண்காணிப்புக் கருவியைப் பயன்படுத்தினர், அவை கருவி விடுவிக்கப்பட்ட பிறகும் நினைவில் கொள்கின்றன.

பெயர்
-----

அறிவியலாளர்கள் இந்த கருவிக்கு "பரவலாக பொருந்தக்கூடிய கண்காணிப்புக் கருவி என்று பெயரிட்டனர், ஏனெனில் பரந்த அளவிலான விலங்குகளிலும் இதை பயன்படுத்த முடியும். வெளவால்கள், கொறித்துண்ணிகள், நிலநீர் வாழ்விகள் மற்றும் ஊர்வன. என்பன சில உதாரணங்களாகும்.  ஏப்ரல் 2020 நிலவரப்படி, இக்கருவி வௌவால்களில் மட்டுமே பயன்படுத்தப்பட்டது.

கண்டுபிடிப்பு
-------------

பரவலாகப் பொருந்தும் கண்காணிப்புக் கருவியைக் கண்டுபிடித்த குழுவில் பெர்லினில் உள்ள இயற்கை வரலாற்று அருங்காட்சியகம் மற்றும் செருமனியில் உள்ள பல்கலைக்கழகங்கள் மற்றும் ஓகையோ மாநில பல்கலைக்கழக விஞ்ஞானிகள் இடம்பெற்றுள்ளனர்.

மேற்கோள்கள்
-----------

1. 1 2 3  "Scientists develop 'backpack' computers to track wild animals in hard-to-reach habitats". April 2, 2020.. பார்த்த நாள்: April 4, 2020. Ohio State University (April 2, 2020). "Scientists develop 'backpack' computers to track wild animals in hard-to-reach habitats". Eurekalert. Retrieved April 4, 2020.
2. ↑  "Fingertip-size "Backpack" Computers Used to Track Tiny Animal's Social Behavior". Science Times. April 3, 2020. .
3. ↑  Simon P. Ripperger; Gerald G. Carter; Rachel A. Page; Niklas Duda; Alexander Koelpin; Robert Weigel; Markus Hartmann; Thorsten Nowak *et al*. (April 2, 2020). "Thinking small: Next-generation sensor networks close the size gap in vertebrate biologging". *PLOS Biology* (PLOS) **18** (4): e3000655. doi:10.1371/journal.pbio.3000655. பப்மெட்:32240158.
**ரிச்சார்ட்சன் சமன்பாடு** (*Richardson's equation*) வெப்ப மின்னணு உமிழ்வில் மின்னோட்ட அடர்த்திக்கும், வெப்ப உமிழ்வுப் பொருளின் விடுப்பாற்றல், மற்றும் வெப்பநிலை (T) ஆகியவற்றுக்கும் இடையேயான தொடர்பை விளக்குகிறது. இச்சமன்பாடு ரிச்சார்ட்சன்-துஷ்மன் சமன்பாடு ("Richardson–Dushman equation") எனவும் அழைக்கப்படுகிறது.

ஒரு உலோகக் கம்பியினை அல்லது பரப்பினை சூடாக்கும்போது இப்பரப்பிலிருந்து வெப்ப அயனிகள் வெளிப்படுகின்றன. அலகுப் பரப்பிலிருந்து ஆவியாக வெளிப்படும் இலத்திரன்களின் எண்ணிக்கை, அதனுடைய தனி வெப்பநிலையைப் பொறுத்திருக்கிறது. இறிச்சர்ட்சன் சமன்பாடு இவ்வகை அயனி மின்சாரத்தின் அளவைப் பொறுத்த ஒன்றாகும்.

1901 ஆம் ஆண்டில் ஓவன் விலன்சு ரிச்சார்ட்சன் என்பவர் தனது பரிசோதனைகளின் முடிவுகளை வெளியிட்டார். வெப்பமாக்கப்பட்ட உலோகக் கம்பியில் இருந்து பெறப்படும் மின்னோட்டம் கம்பியின் வெப்பநிலைக்கு அடுக்குக்குறி விகிதத்தில் தங்கியிருக்கும். பின்னர் அவர் உமிழ்வு விதிக்கு கணித சமன்பாட்டைத் தந்தார்:

{\displaystyle J=A\_{\mathrm {G} }T^{2}\mathrm {e} ^{-W \over kT}}
இங்கு *J* - உமிழ்வு மின்னோட்ட அடர்த்தி, *T* - உலோகத்தின் வெப்பநிலை, *W* - உலோகத்தின் விடுப்பாற்றல், *k* - போல்ட்சுமான் மாறிலி, *A*G மாறிலி.

இரு பக்கமும் மடக்கை பயன்படுத்தும் போது

{\displaystyle \ln J=\ln A\_{G}+2\ln T-{\frac {W}{kT}}}
எனவே, இரண்டு வெவ்வேறு வெப்பநிலைகளில் மின்னோட்ட அடர்த்திகளின் தொடர்பை பின்வருமாறு கணிக்கலாம்:

{\displaystyle \ln J\_{2}-\ln J\_{1}=\ln A\_{G}-\ln A\_{G}+2\ln T\_{2}-2\ln T\_{1}+{{\frac {W}{kT\_{1}}}-{\frac {W}{kT\_{2}}}}}
{\displaystyle \ln \left({\frac {J\_{2}}{J\_{1}}}\right)=2\ln \left({\frac {T\_{2}}{T\_{1}}}\right)+{\frac {\ W}{k}}\left({{\frac {1}{T\_{1}}}-{\frac {1}{T\_{2}}}}\right)}
*A*G பின்வருமாறு தரப்படுகிறது:

{\displaystyle A\_{\mathrm {G} }=\;\lambda \_{\mathrm {R} }A\_{0}}
இங்கு *λ*R குறிப்பிட்ட பொருளின் திருத்தக் காரணி (correction factor), இது பொதுவாக 0.5, *A*0 ரிச்சார்ட்சனின் மாறிலி

{\displaystyle A\_{0}={4\pi mk^{2}e \over h^{3}}=1.20173\times 10^{6}\,\mathrm {A\,m^{-2}\,K^{-2}} }
இங்கு *m*, −*e* என்பன இலத்திரனின் திணிவு, மற்றும் அடிப்படை மின்னூட்டம் ஆகும், *h* பிளாங்கின் மாறிலி ஆகும்.

மேற்கோள்கள்
-----------

1. 1 2  Crowell, C. R. (1965). "The Richardson constant for thermionic emission in Schottky barrier diodes". *Solid-State Electronics* **8** (4): 395–399. doi:10.1016/0038-1101(65)90116-4. Bibcode: 1965SSEle...8..395C.
**ஜருகுமலை** என்பது தமிழ்நாட்டில், சேலம் மாவட்டத்தின் தென்பகுதியில் அமைந்துள்ள மலைப்பகுதி ஆகும். இந்த மலையில் உள்ள கிராமங்கள் குரால்நத்தம் ஊராட்சியைச் சேர்ந்தவை. மேலும் இவை பனைமரத்துப்பட்டி ஊராட்சி ஒன்றியத்துக்கு உட்பட்டும், வீரபாண்டி சட்டமன்றத் தொகுதிக்கு உட்பட்டும் உள்ளன. இந்த மலைப்பகுதியில் உள்ளவர்கள் தங்கள் தேவைகளுக்காக ஏழு கி.மீ. தொலைவுக்கு நடந்து அடிவாரம் சென்று வருகின்றனர். இதனால் இந்த மலைக்கு சேலத்தில் இருந்து சாலை அமைக்கு பணிகள் துவங்கி சன்யாசி குண்டு என்ற இடம்வரை இரண்டு கி.மீ சாலை அமைக்கப்பட்ட நிலையில் கிடப்பில் உள்ளது.
கடல் மட்டத்திலிருந்து 3000 அடி உயரத்தில் உள்ள இந்த மலைப்பகுதியில் மேலுர், கீழுர், ஒட்டப்பள்ளி ஆகிய மூன்று பழங்குடியின கிரமங்களில் 400 க்கும் மேற்பட்ட குடும்பங்களைச் சேர்ந்த 1200 க்கும் மேற்பட்ட மக்கள் வசிக்கின்றனர்.
மாணவர்களின் நலன் கருதி மாவட்ட நிர்வாகம் சார்பில் ஒரு நடுநிலைப்பள்ளி இயங்கிவருகிறது.
மின்சாரம், குடிநீர், தொடக்ககல்வி வசதிகள் உள்ளன. மேலுர், கீழுரில் மருத்துவ வசதிகள், சாலைவசதி போன்ற பொதுவசதிகள் இல்லை. 
சுதந்திரம் பெற்றூ 60 ஆண்டுகளூக்கு பின் 2008ஆம் ஆண்டு ஜருகுமலைக்கு மின்சாரவசதி கிடைத்தது. அஞ்சல் குறியீட்டு எண்:636201. இங்குள்ள பெரும்பாலான மக்களின் தொழில் வேளாண்மை ஆகும். தினை, சாமை, கேழ்வரகு, அவரை, அரளிப்பூ ஆகியவற்றை சாகுபடி செய்கின்றனர். சாமை, தினை ஆகியவற்றை தங்கள் உணவுத் தேவைக்கு வைத்துக்கொண்டு அரளிப்பூவை சேலத்துக்கு கொண்டுவந்து விற்றுச் செல்கின்றனர்.

சான்றுகள்
---------

1. ↑  எஸ். விஜயகுமார் (திசம்பர் 24 2017). "இயற்கை எழில் கொஞ்சும் ஜருகுமலை கிராமங்கள்". *தி இந்து தமிழ்*.
**ஜலந்தர்** (*Jalandhar*, பஞ்சாபி மொழி: ਜਲੰਧਰ, இந்தி: जलंधर), என்பது இந்தியாவின் பஞ்சாப் மாநிலத்தில் ஜலந்தர் மாவட்டத்தில் உள்ள ஒரு பழமையான ஊர். இது முன்னர் **ஜுலுந்தர்** என அழைக்கப்பட்டது. நகரப் பகுதியுள் கிட்டத்தட்ட 1 மில்லியன் மக்களும் நகரைச் சுற்றியுள்ள இடங்களில் மேலும் ஒரு மில்லியன் மக்களும் வாழ்கின்றனர்.

புவியியல்
---------

ஜலந்தர் நகரம் தில்லியில் இருந்து 375 கிமீ தூரத்திலும், சண்டிகரில் இருந்து 142 கிமீ தூரத்திலும் அம்ரித்சரில் இருந்து 90 கிமீ தூரத்திலும் அமைந்திருக்கிறது. "ஜலந்தர்" என்ற பெயர் ஜாலந்தரா என்ற மன்னனின் பெயரில் இருந்து உருவானது. இவன் நீரில் வாழ்ந்ததாக ஐதீகம். "ஜல்" என்பது நீரையும், அந்தர் என்பது "உள்ளே" என்பதும் பொருள். ஜலந்தர் பஞ்சாபின் தலைநகராக 1953ம் ஆண்டு வரை இருந்தது. பின்னர் சண்டிகர் தலைநகராக்கப்பட்டது. பிரித்தானியரின் ஆளுகைக்குட்பட்டிருந்த போது இதன் பெயர் ஜுலுந்தர் ஆகும்.

மக்கள்
------

2001 ஆம் ஆண்டு தரவுகளின் படி ஜலந்தரின் மக்கள் தொகை 701,223. இவர்களில் 54 விழுக்காட்டினர் ஆண்கள். 74 விழுக்காட்டினர் படிப்பறிவுள்ளோர். 10 விழுக்காட்டினர் 6 வயதிற்கும் குறைவானோர்.

மேற்கோள்கள்
-----------

1. ↑
2. ↑
3. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலம் பரணிடப்பட்டது. 2008-11-01 அன்று பார்க்கப்பட்டது.

வெளி இணைப்புகள்
---------------

* Govt. Website on Jalandhar
**மலேசிய எல்லைப் பாதுகாப்பு முகமை** (*Border Security Agency*) என்பது ஒரு மலேசிய அரசாங்க நிறுவனமாகும். நாட்டின் நுழைவு மற்றும் வெளியேறும் இடங்களை கடத்தல், சட்டவிரோத இடம்பெயர்வு மற்றும் மனித கடத்தல் போன்ற சட்டவிரோத நடவடிக்கைகளில் இருந்து இந்நிறுவனம் பாதுகாக்கிறது. ஆளில்லா வான்வழி வாகனங்கள் இந்நடவடிக்கைகளில் பயன்பட்டுத்தப்பட்டுகின்றன.

வரலாறு
------

ஆயுதங்கள், போதைப்பொருள் மற்றும் மக்கள் கடத்தல் உள்ளிட்ட தென்கிழக்கு ஆசிய மாநில எல்லைகளில் நாடுகடந்த குற்றங்கள் பற்றிய உயர்ந்த கவலைகளுக்கு மத்தியில் இந்த நடவடிக்கை எடுக்கப்பட்டது. 2015 ஆம் ஆண்டு நிறுவப்பட்ட இந்த நிறுவனம், மலேசிய ஆயுதப் படைகள், இராயல் மலேசியா காவல்துறை, பொது நடவடிக்கைப் படை மற்றும் கடத்தல் தடுப்புப் பிரிவு ஆகியவற்றின் 10,000 அதிகாரிகளால் நிர்வகிக்கப்படுகிறது.

மேற்கோள்கள்
-----------

1. ↑  Prashanth Parameswaran (18 September 2015). "Malaysia Eyes New Border Security Agency". The Diplomat. 19 April 2016 அன்று பார்க்கப்பட்டது.
2. ↑  Aizyl Azlee (2 November 2015). "Government introduces new Border Security Agency to curb smuggling". The Malay Mail. 19 April 2016 அன்று பார்க்கப்பட்டது.
3. ↑  "DPM: UPP to be upgraded to Border Security Agency". *Bernama*. The Borneo Post. 18 September 2015. 19 April 2016 அன்று பார்க்கப்பட்டது.
4. ↑  "GOF to reinforce state's Border Security Agency". The Borneo Post. 1 February 2016. 19 April 2016 அன்று பார்க்கப்பட்டது.
**எல்லைப் பாதுகாப்புப் படை** (Border Security Force) என்பது இந்திய சர்வதேச எல்லைப்பகுதியைப் பாதுகாக்கும் இந்திய அரசின் மத்திய காவல் ஆயுதப் படைகளில் ஒன்றாகும். இந்திய துணை இராணுவங்களில் ஒரு பிரிவாகக் கருதப்படும் இப்படை 1 டிசம்பர் 1965ல் உருவாக்கப்பட்டது. மத்திய உள்துறை அமைச்சகத்தின் கீழ் செயல்படும் இப்படைப்பிரிவின் முக்கிய பணி, எல்லை ஊடுருவலைத் தடுப்பதும், எல்லையைப் பாதுகாப்பதுவும் ஆகும்.

குடியரசு நாளில் அணிவகுக்கும் பிரத்தியேக ஒட்டகங்கள்
எல்லைப் பாதுகாப்புப் படை வீரரொருவர்

வரலாறு
------

1965 வரை இந்திய பாகிஸ்தான் எல்லைப் பகுதியை அந்தந்த மாநில ஆயுதப் படைகளே பாதுகாத்துவந்தன. 1965 ஏப்ரல் 9 குஜராத் மாநில கட்ச் பகுதியில் பாகிஸ்தான் இராணுவத்தால் சர்தார் போஸ்ட், சார் பெட் மற்றும் பெரியா பெட் ஆகிய இந்திய வீரர்கள் தாக்கப்பட்டன. அதனைத் தொடர்ந்து இந்திய-பாகிஸ்தான் போர், 1965 நடந்து முடிந்தது. அதனையடுத்து இந்திய சர்வதேச எல்லைப் பகுதியை பாதுகாக்க *எல்லைப் பாதுகாப்புப் படை* என்ற வலிமையான படை டிசம்பர் 1, 1965 அன்று உருவாக்கப்பட்டது. இதன் முதல் தலைமை இயக்குநராக கே எஃப் ரஸ்டம்ஜி பொறுப்பேற்றார்.

பணிகள்
------

படையின் பணிகள் பின்வருமாறு பிரிக்கப்படுகின்றன:

### அமைதி நேரம்

* எல்லை பகுதிகளில் வாழும் மக்கள் மத்தியில் பாதுகாப்பு உணர்வை ஊக்குவிக்கிறது.
* எல்லை தாண்டிய குற்றங்கள், ஊடுருவல் போன்றவைகளை தடுக்கிறது.
* கடத்தல் மற்றும் வேறு எந்த சட்டவிரோத நடவடிக்கைகளை தடுக்கிறது

சமீபகாலங்களில் உள்நாட்டு பாதுகாப்பிற்கும், உள்நாட்டு கிளர்ச்சியைத் தடுக்கவும் செய்கிறது.

### போர் நேரம்

* குறைந்த அச்சுறுத்தலுள்ள இடங்களில் ஆக்கிரமிப்பிலிருந்து பாதுகாக்கும்.
* முக்கிய பணியிடங்களைப் பாதுகாகும்.
* அகதிகள் கட்டுப்பாட்டில் உதவும்.
* குறிப்பிட்ட பகுதிகளில் எதிர்ப்பு ஊடுருவல் புரியும்.

இதனையும் காண்க
--------------

* இந்தியாவின் சிறப்புப் படைகள்

மேற்கோள்கள்
-----------

1. ↑  "படையின் அறிமுகம்". 2012-04-08 அன்று மூலம் பரணிடப்பட்டது. 2012-04-05 அன்று பார்க்கப்பட்டது.
**பண்பாட்டு வரலாறு** என்பது, மானிடவியல், வரலாறு ஆகியவற்றின் அணுகுமுறைகளை ஒன்றுசேர்த்து, மக்கள் சார்ந்த பண்பாட்டு மரபுகளையும் வரலாற்று அனுபவங்களின் பண்பாட்டு விளக்கங்களையும் அறிந்துகொள்ள முயலும் துறை ஆகும். இது, கடந்தகால விடயங்களின் பதிவுகள், விளக்கமுறையிலான விபரிப்புகள் ஆகியவற்றைப் பண்பாடு தொடர்பான தொடர் நிகழ்வுகளின் சூழமைவில் ஆராய்கிறது.

சமூக, பண்பாட்டு, அரசியல் சூழல்கள் ஊடாக மனித குலம் ஈடுபட்ட கடந்தகால நிகழ்வுகளை, அல்லது ஒரு குழுவினர் விரும்புகின்ற கலைகள், பழக்க வழக்கங்கள் என்பன தொடர்பானவற்றைப் பண்பாட்டு வரலாறு பதிவு செய்வதுடன் விளக்கவும் முயல்கிறது. யேக்கப் பர்க்கார்ட் (1818 - 1897) என்பவர் பண்பாட்டு வரலாற்றை ஒரு துறையாக நிறுவ உதவினார். கருத்தில் எடுக்கப்பட்ட மக்கள் குழுவொன்றால் உருவாக்கப்பட்ட பல்வேறுபட்ட தனித்துவமான வாழ்க்கை முறைகளைச் சுட்டிக்காட்டுவதன் மூலம் மனித சமுதாயத்தின் பதிவுகளைப் பண்பாட்டு வரலாறு ஆய்வு செய்து விளக்குகிறது. பண்பாட்டு வரலாறானது சடங்குகள், நிகழ்விடத்துடனான தொடர்புகள் போன்ற கடந்தகாலப் பண்பாட்டுச் செயற்பாடுகள் முழுவதையும் கருத்தில் எடுக்கிறது.

பண்பாட்டு வரலாறு, அதன் அணுகுமுறையைப் பொறுத்தவரை பிரெஞ்சு இயக்கமான மனப்பாங்கின் வரலாறு, புதிய வரலாறு ஆகியவற்றுடன் பல்வேறு பொது விடயங்களைக் கொண்டுள்ளன. அத்துடன் ஐக்கிய அமெரிக்காவில் அமெரிக்க ஆய்வுகளோடு என்னும் துறையோடு இதற்கு நெருக்கமான தொடர்புகள் உண்டு. 19 ஆம் நூற்றாண்டின் யேக்கப் பர்க்கார்ட்டால், இத்தாலிய மறுமலர்ச்சி தொடர்பில் உருவாக்கிச் செயற்படுத்தியபடி பண்பாட்டு வரலாறு, ஒரு குறித்த வரலாற்றுக் காலத்தை முழுமையாக ஆய்வு செய்வதாக இருந்தது. அக்காலத்தின் ஓவியம், சிற்பம், கட்டிடக்கலை போன்றவை மட்டுமன்றி, சமூகத்தின் பொருளாதார அடிப்படைகள், அதன் அன்றாட வாழ்க்கைக்கான சமூக நிறுவனங்கள் போன்றவறையும் இந்த ஆய்வு உள்ளடக்கியதாக இருந்தது.

மேற்கோள்கள்
-----------

1. ↑  Siegfried Giedion, *Space, Time and Architecture* (6th ed.), p 3.
**பண்பாட்டு மேலாதிக்கம்** என்பது ஒரு பன்முகப் பண்பாட்டை ஒர் ஆளும் வர்க்கம் கட்டுப்பாட்டுக்குள் வைத்திருக்கிறது என்ற கருத்துரு ஆகும். ஆளும் வர்க்கம் ஒடுக்கப்படுபவர்களின் ஒத்துளைப்புடனும், நேரடி ஒடுக்கமுறை ஊடாகவும் தனது மேலாதிக்கைத்தை பேணுகிறது. நேரடி ஒடுக்குமுறை வெளிப்படையாக தெரிந்தாலும், ஒத்துளைப்போரின் பங்களிப்பும் முக்கியமானது. படைத்துறை, நீதித்துறை, சமயம், கல்வி என பல சமூக நிறுவனங்கள் ஊடாக இந்த மேலாதிக்கம், ஒடுக்குமுறை மேற்கொள்ளப்படுகிறது.

ஐக்கிய அமெரிக்காவின் பண்பாட்டு மேலாதிக்கம்
------------------------------------------

இன்று திரைப்படம், தொலைக்காட்சி, இணையம், இசை, நடனம், நசைச்சுவை என எல்லா பண்பாட்டுத் துறைகளிலும், மற்றத் துறைகளிலும் அமெரிக்காவின் செல்வாக்கும் மேலாதிக்கமும் உள்ளது.

இலங்கையில் பண்பாட்டு மேலாதிக்கம்
--------------------------------

இலங்கையில் பண்பாட்டு மேலாதிக்கம் அரசியல், சமயப் பெரும்பான்மையான சிங்களவர்களால் மேற்கொள்ளப்படுகிறது. தமிழர் தாயகப் பகுதிகளில் குடியேற்றம், இனப் படுகொலைகள், அரசியல் ஒடுக்குமுறை ஆகியவை வெளிப்படையாக நடத்தப்படும் மேலாதிக்கம் ஆகும். கோயில்களைக் கைப்பற்றல் (கதிர்காமம், நல்லூர்), புத்த சிலைகளை தமிழ் ஊர்களில் நிறுவுதல், வரலாற்றை திருத்துக் கற்பித்தல், பெம்மை தேர்தெடுக்கப்படாத தமிழ் ஆட்சியாளர்களை முன்னிறுத்தல் (சிவனேசத்துரை சந்திரகாந்தன்) போன்ற வழிமுறைகள், சமூக நிறுவனங்கள் ஊடாக பண்பாட்டு மேலாதிக்கத்தை இலங்கை அரசு மேற்கொள்கிறது.

விமர்சனம்
---------

இவற்றையும் பார்க்க
------------------

* பண்பாட்டுப் பேரரசுவாதம்

மேற்கோள்கள்
-----------

1. ↑  Not buying The Rebel Sell: A critique of a critique of the Left's political practice பரணிடப்பட்டது 2005-06-24 at the வந்தவழி இயந்திரம்- Derrick O'Keefe

வெளி இணைப்புகள்
---------------

* Cultural Hegemony Who's Dominating Whom? பரணிடப்பட்டது 2009-04-03 at the வந்தவழி இயந்திரம் -
ஒரு பொருளின் வண்ணம்,வடிவம்,குணம்,அளவு,சுவை குறித்த பண்பு பெயர்கள் பிற சொற்களுடன் இணைவதை பண்புப்பெயர் புணர்ச்சி எனப்படும்.

### பண்புப் பெயர்களாவன.

#### வண்ணம் குறித்த பெயர்கள்

கருப்பு,சிவப்பு,மஞ்சள்,நீலம்

#### வடிவம் குறித்த பெயர்கள்

சதுரம்,வட்டம்,செவ்வகம்

#### குணம் குறித்த பெயர்கள்

நல்லன்,தீயன்,வஞ்சகன்,அன்பு,அழகு

#### அளவு குறித்த பெயர்கள்

இரண்டு,முழம்,சாண்

#### சுவை குறித்த பெயர்கள்

இனிப்பு,புளிப்பு,கார்ப்பு,துவர்ப்பு,உவர்ப்பு,கசப்பு

### நன்னூல் விதி (136)

 ***ஈறு போதல் இடை உகர இய்யாதல்***

***ஆதி நீடல் அடி அகர ஐ ஆதல்***

***தன்னொற் றிரட்டல் முன்னின்ற மெய்திரிதல்***

***இனமிகல் இனையவும் பண்பிற் கியல்பே*** 

#### விளக்கம்

செம்மை, சிறுமை, சேய்மை, தீமை, வெம்மை, புதுமை, மென்மை, மேன்மை, திண்மை, உண்மை, நுண்மை, வெண்மை, கருமை, பொன்மை, பசுமை, பெருமை, அணிமை, நன்மை, தண்மை, பழமை, வன்மை, கீழ்மை, நொய்மை, இன்மை, பருமை இவை போன்ற சொற்களில் உள்ள ஈற்றெழுத்து கெடுதலும்,சிறு,பெரு போன்ற சொற்களில் இடையில் அமைந்த இடை உகரம் ஆனது இ என மாறுவதும்,நிலைமொழியில் முதலெழுத்துக் குறில் நெடிலாவதும்,முதலெழுத்தில் அமைந்த அ என்ற எழுத்து ஐ என மாறுவதும், தன் ஒற்றெழுத்தே தோன்றுவதும்,வருமொழிக்கு முன் நின்ற மெல்லினமே வேறு ஒரு மெல்லினமாக மாறுவதும்,வல்லினத்துக்கு இனமான ங்,ஞ்,ந்,ண்,ம்,ன் ஆகிய எழுத்துக்கள் தோன்றுவதும்,சில வகை யில் ஓர் எழுத்து கெடுதலும் பண்பு பெயர்ப் புணர்ச்சிக்கு இயல்பாகும்.

#### எடுத்துக்காட்டுகள்

சிறுமை+பொதி = சிறுபொதி

கூர்மை+வாய் = கூர்வாய்

அருமை + வினை = அருவினை

நன்மை + மணி = நன்மணி

சிறுமை+அர் = சிறியர்

பெருமை+அர் = பெரியர்

பெருமை+ஊர்=பேரூர்

முதுமை+ஊர் = மூதூர்

பசுமை+கிளி = பைங்கிளி

வெறுமை+இலை=வெற்றிலை

செம்மை+கடல் = செங்கடல்

கருமை+குயில்=கருங்குயில்

பசுமை+ஊன்=பச்சூன்

செம்மை+அடி=சேவடி,சேயடி

வெறுமை+சினம்=வெஞ்சினம்

செம்மை+ஞாயிறு=செஞ்ஞாயிறு

### தொடர்புடைய நன்னூல் விதிகள்

விதி எண் 14,135,162,231,237

### கருவி நூல்[தொகு]

நன்னூல் மூலமும் விருத்தியுரையும் (அ. தாமோதரன் அவர்களின் பதிப்பு) உலகத் தமிழாராய்ச்சி நிறுவனம்
**சுமேலா குருமார் மடம்** (*Sumela Monastery*, கிரேக்க மொழி: Μονή Παναγίας Σουμελά; துருக்கியம்: Sümela Manastırı) என்பது தியோட்டோக்கசுக்கு அர்ப்பணிக்கப்பட்ட ஒரு கிரேக்க மரபுசார் துறவிகள் மடம் ஆகும். சுமேலா என்றால் கிரேக்க மொழியில் "கறுப்பு மலை" என்று பொருள். இது இன்றைய துருக்கியில் பொண்டிக் மலைகளில் அமைந்துள்ளது. உயரமான மிகவும் செங்குத்தான மலையில் 3900 அடி உயரத்தில் இந்த மடம் மலையைக் குடைந்து கட்டப்பட்டுள்ளது.

வரலாறு
------

கி.பி.386ஆம் ஆண்டில் ரோமானியப் பேரரசர் தியோடோசியஸ்(கி.பி.375-395) என்பவரால் இந்த சுமேலா குருமார் மடம் கட்டப்பட்டது. புனித லூக்கா காலத்தில் வண்ணம் தீட்டப்பட்டது எனச் சொல்லப்படுகிறது. இந்த மடம் பல காலங்கள் கவனிப்பாரின்றி பாழடைந்துவிட்டது. அவ்வப்போது பல மன்னர்கள் முயற்சி செய்தும் புதுப்பித்தும் உள்ளார்கள். கி.பி.13ஆம் நூற்றாண்டில் மன்னர் அலெக்ஸியஸ் ஆட்சியில் இந்த மடம் தற்போதுள்ள நிலைக்குக் கொண்டு வரப்பட்டது. 1365 ல் இந்த இடத்துக்கு மன்னர் தன்னாட்சி வழங்கினார். 1916-1918 ல் இந்த இடம் ரஷ்யாவின் ஆட்சிக்குள் வந்தது. 1930 ல் ஒரு தீ விபத்து இங்கு ஏற்பட்டது. அதில் உட்புறம் எரிந்து பாதிப்புக்குள்ளானது. பல கலைப்பொருட்கள் கொள்ளையர்களால் சூறையாடப்பட்டுள்ளது.

கட்டிட அமைப்பு
--------------

மடத்தின் உட்புறத்தில் ஒரு தேவாலயம், பல வழிபாட்டுக் கூடங்கள், சமையல் அறைகள், மாணாக்கர் அறைகல், ஒரு நூலகம், நீரூற்று ஆகியவை உள்ளன.
இந்த மடத்துக்கு முன்புறம் ஒரு பெரிய குளம் உள்ளது. மடத்தின் நீர் தேவைகளைப் பூர்த்தி செய்கிறது. தேவாலயத்தின் உட்புற வெளிப்புற சுவர்களில் வரையப்பட்ட வண்ண ஓவியங்கள் மிகவும் பழமை வாய்ந்தவை. அவை கிறித்துவ மற்றும் கன்னி மரியாவின் வரலாற்றைச் சித்தரிக்கின்றன.

காட்சியகம்
----------

* 
* InteriorInterior
* 
* 
* 
* 
* 
* 
* 
* 
* 
* 
* Rock ChurchRock Church
* 
* 
* 
* 
*

மேற்கோள்கள்
-----------

1. ↑  "Sümela Monastery (The Monastery of Virgin Mary)". *UNESCO*. United Nations Educational, Scientific and Cultural Organization.
2. ↑  William Miller, *Trebizond: The last Greek Empire of the Byzantine Era: 1204-1461*, 1926 (Chicago: Argonaut, 1969), p. 62
3. ↑  Sümela Monastery (Archived from September 29, 2007). Republic of Turkey Ministry of Culture and Tourism.
4. ↑  Miller, *Trebizond*, p. 61

வெளி இணைப்புகள்
---------------

விக்கிமீடியா பொதுவகத்தில்,  
 ***சுமேலா மடம்***   
என்பதின் ஊடகங்கள் உள்ளன. 

* Turkish Government's website
* The History of the icon of Panagia Soumela
* VR Photography Inside of Panagia Soumela
* Greek Orthodox Liturgy in Turkey: Uncovering the Country's Non-Muslim Cultural Heritage
* Photos of Sumela Monastery
* Photographic survey of Sumela Monastery

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| தேசிய | 
* United States
* செக் குடியரசு

 |
கண்டுபிடித்தசிறுகோள்கள்: 1 | 676 மெலித்தா | 16 ஜனவரி 1909 | MPC |

**பிலிபெர்ட் யாக்குவசு மெலோத்தி** *(Philibert Jacques Melotte)* (29 சனவரி 1880 – 30 மார்ச்சு 1961) ஒரு பிரித்தானிய வானியலாளர் ஆவார். இவரது பெற்றோர் பெல்ஜியத்தில் இருந்து புலம்பெயர்ந்தவர்கள் ஆவர்.

இவர் 1908 இல் இன்று பசிப்பயே என்று கூறும் வியாழனின் நிலா ஒன்றைக் கண்டுபிடித்தார். இது அப்போது "வியாழன் எட்டு" எனப்பட்டது. 1975 இல் தான் பசிப்பயே எனும் பெயர் வழங்கப்பட்டது. 676 மெலித்தா எனும் புற முதன்மைப் பட்டை சிறுகோள் ஒன்றை இவர் கண்டுபிடித்தார். இது ஆட்டிக் வடிவ கிரேக்கத்தில் தேனீ எனப் பொருள்படும் *மெலிசா* என அழைக்கப்பட்டாலும் இது கண்டுபிடிப்பாளரின் பெயரோடு ஒன்றுவது தற்செயலானதே.

கோமா பெர்னிக்கிள்சு எனப்படும் விண்மீன்குழுவில் அமைந்ததாகக் கருதப்படும் விண்மீன் கொத்து 1915 ஆண்டைய மெலோத்தி விண்மீன் கொத்துகளுக்கான அட்டவணையில் குறிப்பிடப்பட்டிருந்தமையால் வழக்கமாக மெல்111 அழைக்கப்படுகிறது, ஆனல், இது சார்லசு மெசியரின் பெயர்பெற்ற ஆழ்னாபொருட் பட்டியலிலோ அல்லது புதிய வான்பொருட் பட்டியலிலோ, இது 1938 வரை அமையவில்லை. ஏனெனில், இது 1938 இல் தான் இராபெர்ட் யூகியசு டிரம்பிளரால் கண்டறியாப்பட்டது.

இவருக்கு 1909 இல் அரசு வானியல் கழகம் ஜாக்சன் குவில்ட்டு பதக்கத்தை வழங்கியது. இவரது ஆய்வுரைகளின் திரட்டு கேம்பிரிட்ஜ் பல்கலைக்கழக நூலகத்தில் உள்ளது.

மேற்கோள்கள்
-----------

1. 1 2  "Minor Planet Discoverers (by number)". *Minor Planet Center*. 23 May 2016. 22 June 2016 அன்று பார்க்கப்பட்டது.
2. ↑  Hunter, A. (March 1962). "Obituary Notices: Philibert Jacques Melotte". *Quarterly Journal of the Royal Astronomical Society* **3**: 48. Bibcode: 1962QJRAS...3...48... பார்த்த நாள்: 22 June 2016.
3. ↑  Schmadel, Lutz D. (2007). "(676) Melitta". *Dictionary of Minor Planet Names – (676) Melitta*. Springer Berlin Heidelberg. பக். 66. doi:10.1007/978-3-540-29925-7\_677. பன்னாட்டுத் தரப்புத்தக எண்:978-3-540-00238-3.
4. ↑  Melotte, P. J. "A Catalogue of Star Clusters shown on Franklin-Adams Chart Plates", *MmRAS*, 1915
5. ↑  The Coma Berenices star cluster பரணிடப்பட்டது 2007-06-17 at the வந்தவழி இயந்திரம் (Melotte 111)

வெளி இணைப்புகள்
---------------

* The Melotte Catalogue of Star Clusters
* RGO 74: Papers of Philippe Jacques Melotte

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* நெதர்லாந்து

 |
| மற்றவை | 
* IdRef

 |
தொல்காப்பியம் தொல்காப்பியம் மரபியல் செய்திகள் என்னும் பகுதியில் **மொழிமரபு** பற்றிய செய்திகளை விளக்குகிறது. மரபு மாற்றமுடியாத ஒன்று என்று அது குறிப்பிடுகிறது.  மொழி முன்னோர் கூறிய மரபு வழியில் பேசப்படுகிறது. மரபுநிலை திரிந்தால் மொழி பலவாகச் சிதையும்.மொழி புரியாமல் போகும் என்பது அதன் விளக்கம். நம் உடல் கூறு நம் தாய் தந்தையர் உடல் கூறாக அமைவது போல் மொழியானது முன்னோர் பேசிய மரபில் (முறைமையில்) அமைகிறது.

மக்கள் விலங்கினம் பயிரினம் ஆகியவற்றில் தோன்றும் இளமைப் பெயர்கள் விலங்கினங்களில் ஆணுக்கும்  பெண்ணுக்கும்  வழங்கப்படு வந்த பொதுப்பெயர்கள் முதலானவற்றைத் தொல்காப்பியம் மொழி மரபாகக் காட்டுகிறது.

மேற்கோள்
--------

1. ↑  மாற்ற அருஞ் சிறப்பின் மரபு இயல் (மரபியல் நூற்பா 1)
2. ↑     

பார்ப்பும் பறழும் குட்டியும் குருளையும்  

கன்றும் பிள்ளையும் மகவும் மறியும் என்று  

ஒன்பதும் குழவியொடு இளமைப் பெயரே. 1
3. ↑  ஏறும் ஏற்றையும் ஒருத்தலும் களிறும்  

சேவும் சேவலும் இரலையும் கலையும்  

மோத்தையும் தகரும் உதளும் அப்பரும்  

போத்தும் கண்டியும் கடுவனும் பிறவும்  

யாத்த ஆண்பாற் பெயர் என மொழிப. 2
4. ↑     

பேடையும் பெடையும் பெட்டையும் பெண்ணும்  

மூடும் நாகும் கடமையும் அளகும்  

மந்தியும் பாட்டியும் பிணையும் பிணவும்  

அந்தம் சான்ற பிடியொடு பெண்ணே. 3
**மல்லசமுத்திரம் பாறை ஓவியங்கள்** என்பன, கிருட்டிணகிரி மாவட்டத்தைச் சேர்ந்த மல்லசமுத்திரம் அல்லது மல்லசந்திரம் என அழைக்கப்படும் ஊருக்கு அண்மையில் காணப்படும் பெருங்கற்காலக் கல்திட்டைகளில் வரையப்பட்டுள்ள ஓவியங்கள் ஆகும். இவ்வூர் கிருட்டிணகிரி பெங்களூரு நெடுஞ்சாலையில் அமைந்துள்ள பீர்பள்ளி என்னும் இடத்திலிருந்து வடக்கே செல்லும் சாலையில் அமைந்துள்ளது.

இங்குள்ள ஓவியங்களில் விலங்கு, மனிதர், சூரியன் போன்ற உருவங்கள் காணப்படுகின்றன. மனிதன் ஒருவன் குதிரைமீது அமர்ந்திருக்கும் காட்சி ஒரு ஓவியத்தில் உள்ளது. புலிமீது நின்றபடி கையில் வில்லேந்திய மனிதனின் ஓவியம், புலியைக் கொன்ற ஒருவனைப் பாராட்டும் வகையில் நடத்தப்படும் புலிமங்கலக் காட்சியைக் குறிப்பதாகக் கருதப்படுகிறது. பாயும் நிலையில் உள்ள வேட்டை நாயின் உருவம் இன்னொரு ஓவியத்தில் காணப்படுகிறது. சுற்றிலும் தடுப்பு வேலியோடு கூடிய மரம் ஒன்றின் ஓவியமும் இங்கு உள்ளது.

கோட்டுருவங்களாக அமைந்துள்ள இவ்வோவியங்களில் ஒன்று தவிர ஏனையவை வெள்ளை நிறத்தில் வரையப்பட்டுள்ளன.

மேற்கோள்கள்
-----------

1. ↑  துரைசாமி, ப. மதிவாணன், இரா. , பக். 76.
2. ↑  பவுன்துரை, இராசு. 2001, பக். 110.
3. ↑  துரைசாமி, ப. மதிவாணன், இரா. , பக். 127.
4. ↑  பவுன்துரை, இராசு. 2001, பக். 111.
5. ↑  Dayalan, D.
6. ↑  Dayalan, D.

உசாத்துணைகள்
------------

* பவுன்துரை, இராசு. தமிழகப் பாறை ஓவியங்கள், மெய்யப்பன் தமிழாய்வகம், சிதம்பரம், 2001.
* துரைசாமி, ப. மதிவாணன், இரா. தருமபுரி பாறை ஓவியங்களில் சிந்துவெளி எழுத்துக்கள், சேகர் பதிப்பகம், சென்னை, 2010.
* Dayalan, D. Rock Art in Tamilnadu and its Archaeological Perspective.

இவற்றையும் பார்க்கவும்
----------------------

* தமிழகத்தில் கண்டறியப்பட்ட பாறை ஓவியங்கள்
**மாணிக்காபுரம்** தமிழ்நாட்டின் திருப்பூர் மாவட்டத்திலுள்ள பல்லடம் ஊராட்சி ஒன்றியத்தைச் சேர்ந்த ஒரு ஊராட்சியாகும். இக்கிராமம் தொன்மையான நதிக்கரை நாகரிகங்களில் ஒன்றான கொடுமணல் நாகரிகத்தைக் கொண்டிருக்கும் நொய்யல் ஆற்றங்கரையில் அமைந்துள்ளது.

மாணிக்காபுரம் குளம்
-------------------

நொய்யல் ஆற்றில், காசிபாளையம் தடுப்பணையில் இருந்து, ஆறு கிலோ மீட்டர் நீளமுள்ள அகலமான ஓடை வழியாக இக்குளத்துக்குத் தண்ணீர் வருகிறது. 120 ஏக்கர் பரப்பளவில் பெரிய குளமாக, இது உள்ளது. 8.9 மில்லியன் கன அடி நீர் தேங்கும் கொள்ளளவு கொண்டது; 6,000 ஏக்கர் நிலங்கள் பாசன வசதி பெறும்.
இக்குளத்துக்கு, நொய்யல் ஆற்றில் இருந்து தண்ணீர் பிரித்து அனுப்பும் தடுப்பணை, சாயக்கழிவு நீர் பிரச்னை காரணமாக, இரண்டு இடங்களில் உடைக்கப்பட்டது. இதனால், பல ஆண்டுகளாகக் குளத்துக்குத் தண்ணீர் வராமல் உள்ளது.

மேற்கோள்கள்
-----------

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
3. ↑  "மாவட்ட ஆட்சியர் தொடர்பு விவரம்". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
4. ↑  "காப்பகப்படுத்தப்பட்ட நகல்". 2016-03-05 அன்று மூலம் பரணிடப்பட்டது. 2015-03-01 அன்று பார்க்கப்பட்டது.

வெளியிணைப்புகள்
---------------

*
**கௌசல் குமார் வர்மா** (*Kaushal Kumar Verma*) இந்தியாவைச் சேர்ந்த ஒரு கணிதவியல் அறிஞர் ஆவார். 1971ஆம் ஆண்டு மார்ச்சு மாதம் 7 ஆம் தேதியன்று இவர் பிறந்தார். சிக்கலெண் பகுப்பாய்வில் நிபுணத்துவம் பெற்றிருந்தார். 1992 ஆம் ஆண்டு மும்பை இந்தியத் தொழில்நுட்ப நிறுவனத்தில் இயற்பியல் பொறியியல் பாடத்தில் இளநிலை பட்டம் பெற்றார். பின்னர் அமெரிக்காவின் புளூமிங்டனில் உள்ள இந்தியானா பல்கலைக்கழகத்தில் கணிதப் பாடத்தில் முனைவர் பட்டம் பெற்றார். நியூயார்க்கில் உள்ள சிராகசு பல்கலைக்கழகத்தில் ஓராண்டு பணியாற்ரிய பிறகு அன் ஆர்பரில் இருக்கும் மிச்சிகன் பல்கலைக்கழகத்தில் மூன்று ஆண்டுகள் பணியாற்றினார். 2014 ஆம் ஆண்டு கௌசல் குமார் வர்மாவிற்கு சாந்தி சுவரூப் பட்நாகர் விருது வழங்கப்பட்டது. பெங்களூரில் உள்ள இந்திய அறிவியல் கழகத்தில் கணிதத் துறையில் பேராசிரியராகவும் கணிதவியல் மற்றும் இயற்பியல் அறிவியல் பிரிவின் கல்வித் தலைவராகவும் உள்ளார்.

மேற்கோள்கள்
-----------

1. ↑  "Awardee Details: Shanti Swarup Bhatnagar Prize".
2. ↑  "Shanti Swarup Bhatnagar awards for 10 scientists". BusinessLine. 26 September 2014. 28 September 2014 அன்று பார்க்கப்பட்டது.
3. ↑  "Dr. P.S.Ahuja Announces Shanti Swarup Bhatnagar Award 2014". Dr. P.S.Ahuja Announces Shanti Swarup Bhatnagar Award 2014. 26 September 2014. 28 September 2014 அன்று பார்க்கப்பட்டது.
4. ↑  Kaushal Verma at the Mathematics Genealogy Project.
5. ↑  Srivastava, Nikita Mehta,Moulishree (2014-11-17). "The winners of Shanti Swarup Bhatnagar Awards". *Mint (newspaper)* (ஆங்கிலம்). 2020-01-30 அன்று பார்க்கப்பட்டது.

புற இணைப்புகள்
--------------

* Kaushal Kumar Verma's Home Page

|  |  |
| --- | --- |
| ஆளுமைக் கட்டுப்பாடு: கல்விசார் இதை விக்கித்தரவில் தொகுக்கவும் | 
* MathSciNet
* Mathematics Genealogy Project
* zbMATH

 |
**பார்செம்** *(Parcem )* என்பது இந்தியாவின் கோவா மாநிலத்தின் வடக்கு கோவா மாவட்டத்தில் இருக்கும் ஒரு  கணக்கெடுப்பில் உள்ள ஊராகும்.

புவியியல் அமைப்பு
-----------------

15.67°வடக்கு மற்றும் 73.77° கிழக்கு என்ற அடையாள ஆள்கூறுகளில் பார்செம் நகரம் பரவியுள்ளது. மேலும் கடல் மட்டத்தில் இருந்து சராசரியாக 19 மீட்டர் உயரத்தில் இந்நகரம் உள்ளது

மக்கள் தொகையியல்
----------------

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி பார்செம் நகரின் மொத்த மக்கள் தொகை 4,320 ஆகும்.  இம்மக்கள் தொகையில் 51% பேர் ஆண்கள் மற்றும் 49% பேர் பெண்கள் ஆவர். பார்செம் நகரின் கல்வியறிவு சதவீதம் 74% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். கல்வியறிவு பெற்ற மக்களில் ஆண்கள் 81% எண்ணிக்கையும் பெண்கள் 66% எண்ணிக்கையிலும் காணப்பட்டனர். மக்கள் தொகையில் 10% பேர் ஆறு வயதிற்கு உட்பட்டவர்களாக இருந்தனர்.

மேற்கோள்கள்
-----------

1. ↑  Falling Rain Genomics, Inc - Parcem
2. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலதளத்திலிருந்து பரணிடப்பட்டது எடுக்கப்பட்டது. 2008-11-01 அன்று பார்க்கப்பட்டது.
**கே. எஸ். பார்த்தசாரதி ஐயங்கார்** (*K. S. Parthasarathy Iyengar*) (1 மே 1903 - 13 ஜூலை 1983) பார்த்தசாரதி ஐய்யங்கார் எனவும் அழைக்கப்படும் இவர் தென்னிந்திய மாநிலமான தமிழ்நாட்டிலிருந்த ஓர் வழக்கறிஞரும், காவல்துறை அதிகாரியுமாவார். இவர் பாலியல் பற்றி எழுதும் திறனுக்காகவும் அறியப்பட்டார்.

ஆரம்ப கால வாழ்க்கை
------------------

இவர், திருச்சிராப்பள்ளி மாவட்டத்தில் குலுமணி என்ற கிராமத்தில் மிராசுதார் கே. சி. சீனிவாச ஐயங்கார் என்பவருக்கு இரண்டாவது மகனாகப் பிறந்தார். பின்னர், சென்னை சட்டக் கல்லூரியில் படித்தார்.

தொழில்
------

இவர், வழக்கறிஞர் சர் அல்லாடி கிருஷ்ணசாமி ஐயரின் கீழ் ஒரு பயிற்சியாளராக தனது வாழ்க்கையைத் தொடங்கி 1926இல் பேரரசின் காவல் சேவைக்கு தேர்வு செய்யப்பட்டார். இவர் தஞ்சாவூர் பகுதிக்கு அனுப்பப்பட்டார். அங்கு இவர் காவல்துறை கண்காணிப்பாளர் (எஸ்.பி), துணை காவல் கண்காணிப்பாளர் (டி.ஐ.ஜி), சென்னை காவல்துறை ஆணையர் பதவிவரை உயர்ந்தார். 

திருவிதாங்கூர் மாநிலத்தில் காவல்துறைத் தலைவராக நியமிக்கப்பட்ட இவர் 1944-1947 வரை அங்கு பணியாற்றினார். திருவிதாங்கூரில் உள்ள தொழிலாளர்களின் புன்னப்பரா-வயலார் போராட்டத்தை அடக்குவதற்கு இவர் திவானுடன் இணைந்து பணியாற்றினார்.  எவ்வாறாயினும், பிரித்தானிய ஆட்சியிலிருந்து இந்தியா சுதந்திரம் பெற்றபோது, இவர் சென்னை மாகாணத்துக்குத் திரும்ப விரும்பினார், பொதுநலவாய இராச்சியத்தில் பணியாற்ற பிரித்தானிய அதிகாரிகள் அளித்த வாய்ப்பை நிராகரித்தார்.

1958 ஆம் ஆண்டில், இவர் தில்லிக்குச் சென்று இரயில்வே பாதுகாப்புப் படையின் தலைமை இயக்குநர் பதவிக்கு நியமிக்கப்பட்டு அமைப்பை உருவாக்கினார். இரயில்வே கண்காணிப்புக் குழு வாரியத்தின் இயக்குநராகவும், ஒன்றிய பொது சேவை ஆணையத்தின் பகுதிநேர உறுப்பினராகவும் இருந்தார்.

ஓய்வு
-----

ஓய்வு பெற்றதும், சமூக சேவைக்காக தன்னை அர்ப்பணிக்க சென்னைக்கு திரும்பினார். 13 ஜூலை 1983 அன்று தனது 80 வயதில் காலமானார்.

மேற்கோள்கள்
-----------

1. ↑   *Appointments and disappointments: my life in the Indian Police Service*. .
2. ↑  K. Ramachandran Nair. *The history of trade union movement in Kerala*. .

வெளி இணைப்புகள்
---------------

* Sri S Parthasarathy Iyengar, ML IP.
**நாகலிங்கம் எதிர்வீரசிங்கம்** (*Nagalingam Ethirveerasingam*, பிறப்பு: 1933) இலங்கைக் கல்விமானும், விளையாட்டு வீரரும் ஆவார். 1952, 1956 ஆகிய ஆண்டுகளில் ஒலிம்பிக் போட்டிகளிலும் மூன்று ஆசியப் போட்டிகளிலும் இலங்கைக்காக விளையாடியவர்.

இலங்கையின் முன்னணி உயரப்பாய்தல் வீரராகவும், சாதனையாளராகவும் திகழ்ந்தவர். அனைத்துலகப்போட்டியில் களப்போட்டியொன்றில்
இலங்கைக்கு முதன்முதலாக தங்கப்பதக்கத்தை பெற்றுக்கொடுத்தவர். 1958ல் ஜப்பானில் டோக்கியோவில் நடைபெற்ற ஆசிய விளையாட்டுப்போட்டிகளில், உயரப்பாய்தலில் புதிய ஆசிய சாதனையை நிறுவியதோடு, தங்கப்பதக்கத்தையும் பெற்றவர்.

எதிர்வீரசிங்கம் யாழ்ப்பாண மாவட்டம், பெரியவிளான் என்ற ஊரில் பிறந்தவர். முதலில் யாழ்ப்பாணம் மத்திய கல்லூரியிலும், பின்னர் கொழும்பு சாந்த ஜோசப் கல்லூரியிலும் பயின்ற இவர் கல்லூரி மாணவனாக இருந்தபோதே அகில இலங்கை சாதனையை முறியடித்திருக்கிறார். தற்போது இவர் அமெரிக்காவில் வசிக்கிறார். இவரது உடன்பிறந்தவர்களான என். ராஜசிங்கம், என். பரராஜசிங்கம், என். செகராஜசிங்கம் ஆகியோரும் கல்லூரிக்காலத்தில் பரவலாக அறிந்த விளையாட்டு வீரர்களாக இருந்தவர்கள்.

இலங்கை, சியேரா லியோனி, பப்புவா நியூ கினி, நைஜீரியா ஆகிய நாடுகளில் பல்கலைக்கழக விரிவுரையாளராகப் பணியாற்றிய இவர் யுனெஸ்கோவிலும் ஐந்து ஆண்டுகள் பணியாற்றினார்.

மேற்கோள்கள்
-----------

1. 1 2 3  "Ethir: Olympian and Bridge-Builder". *SangamOrg*. 2008-07-23.. பார்த்த நாள்: 2009-01-07.

வெளி இணைப்புகள்
---------------

* Selected Writings
* Ethirveerasingam recalls his Olympics days Inspired by Olympics colour film in 1940s பரணிடப்பட்டது 2016-01-26 at the வந்தவழி இயந்திரம், தி ஐலண்ட், சூலை 9, 2012 - (ஆங்கில மொழியில்)
* The 25 - day voyage to Helsinki was a huge experience for Ethir பரணிடப்பட்டது 2016-01-26 at the வந்தவழி இயந்திரம், தி ஐலண்டு, சூலை 11, 2012 - (ஆங்கில மொழியில்)
* Missed opportunity in 1960 and his moments in cricket, Ethirveerasingam recalls his Olympics days பரணிடப்பட்டது 2016-01-26 at the வந்தவழி இயந்திரம், தி ஐலண்ட், சூலை 12, 2012 - (ஆங்கில மொழியில்)
* Sri Lankan Olympian Nagalingam Ethirveerasingam on his hopes for reconciliation – video, த கார்டியன், செப்டம்பர் 20, 2013
***நாகலிங்கம்*** என்பது 2000 இல் வெளிவந்த தமிழ்த் திரைப்படமாகும். இத்திரைப்படத்தினை பாபு கணேஷ் திரைக்கதை எழுதி இயக்கியிருந்தார். அத்துடன் இப்படத்தில் நடித்தும், இசைத்தும், நடன ஆசிரியராகவும் பணியாற்றினார். இத்திரைப்படத்தில் ரவளி, நீனா மற்றும் பப்லு பிரித்திவிராஜ் ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படம் 23 ஜூன், 2000 இல் வெளிவந்தது.

நாகலிங்கம் ஒரு பக்திப் படமாகும். இந்த திரைப்படம் வெளியிடுவதற்கு முன்னர் பத்திரிகைகளுக்கு அளிக்கப்பட்ட அறிக்கைக்காக புகழ்பெற்றது. திரைப்படத்தின் காட்சிகளுக்கு ஏற்ற வாசனை திரையரங்குகளில் வெளியாகும் என்றும், இவ்வாறு வெளியிடப்படும் முதல் தமிழ்ப் படம் இது என்று அதில் கூறப்பட்டிருந்தது. இந்த படம் 2000 ஜூனில் மோசமான விமர்சனங்களுடன் வெளியிடப்பட்டு, வணிக ரீதியாக தோல்வியடைந்தது.

நடிகர்கள்
---------

* பாபு கணேஷ் - நாகலிங்கம்
* ரவளி - பிரியா
* நீனா - நாககன்னி
* பப்லு பிரித்திவிராஜ் - ராஜா

ஆதாரங்கள்
---------

1. ↑
2. ↑  "Press Release on Nagalingam". *Indolink Tamil*. 24 September 2015 அன்று மூலம் பரணிடப்பட்டது. 1 March 2014 அன்று பார்க்கப்பட்டது.
**மகேஷி என். ராமசாமி**, இலங்கையைப் பூர்விகமாகக் கொண்ட பிரித்தானிய மருத்துவரும், விரிவுரையாளருமாவார். இவர் தற்போது ஆக்ஸ்போர்டு தடுப்பூசி குழுவில் தலைமை புலனாய்வாளர்களில் ஒருவராக பணியாற்றி வருகிறார்.

வரலாறு
------

இலங்கையைச் சார்ந்த தமிழரும், அவுஸ்திரேலிய கல்வியாளரும் அறிவியலாளருமான, ரஞ்சன் ராமசாமி மற்றும் சிங்கள இனத்தைச் சார்ந்த சமரநாயக் என்ற மந்திரி ராமசாமி இவரது பெற்றோர் ஆவர். இருவருமே புகழ்பெற்ற விஞ்ஞானிகள் ஆவர்.

தொழில்
------

மருத்துவக் கல்வியை இங்கிலாந்தில் உள்ள கேம்பிரிட்ஜ், கிறிஸ்ட் கல்லூரியில் முடித்துள்ள மகேஷி  லண்டன், ஆக்ஸ்போர்டில் தொற்று நோய்கள் மற்றும் பொது உள் மருத்துவத்தில் பயிற்சி பெற்றுள்ளார். மேலும்  ஆக்ஸ்போர்டில் உள்ள வாதாம் கல்லூரியில் முனைவர் பட்டமும் பெற்றுள்ளார். 

இவர் தற்போது ஆக்ஸ்போர்டு பல்கலைக்கழகத்தின் NHS அறக்கட்டளையில் ஆலோசக மருத்துவராகவும், ஆக்ஸ்போர்டு பல்கலைக்கழகத்தின் மாக்டலன் கல்லூரியில் மூத்த கௌரவ மருத்துவ விரிவுரையாளராகவும் பணியாற்றிவருகிறார். 

ஆக்ஸ்போர்டு தடுப்பூசி குழுவில் முன்னணி விஞ்ஞானிகளில் ஒருவராக கருதப்படும் இவர், கோவிட்-19 தொற்றுநோயால் பாதிக்கப்பட்ட நோயாளிகளுக்கு தகுந்த நோயெதிர்ப்பு தடுப்பூசியை உருவாக்கிய குழுவில் பணியாற்றியுள்ளார்.

வளர்ச்சி நிலையில் உள்ள கோவிட் தடுப்பூசியின் மருத்துவ நடைமுறை குறித்து பிரபல மருத்துவ இதழான *தி லான்செட்* வெளியிட்ட கட்டுரை ஒன்றில் இவரின் பங்களிப்பைக் குறிப்பிடப்பட்டு அங்கீகரித்துள்ளது.

மேற்கோள்கள்
-----------

1. ↑  Lahiru Pothmulla (November 21, 2020). "SL born Dr Ramasamy an investigator in Oxford COVID-19 Vaccine Group". *www.themorning.lk*. 2020-12-16 அன்று பார்க்கப்பட்டது.
2. 1 2  "Sri Lankan born medical professional at the forefront of COVID-19 vaccine development". *Sri Lanka News - Newsfirst* (ஆங்கிலம்). 2020-11-21. 2020-12-16 அன்று பார்க்கப்பட்டது.
3. ↑  "Maheshi Ramasamy". *www.ovg.ox.ac.uk* (ஆங்கிலம்). 2020-12-16 அன்று பார்க்கப்பட்டது.
4. 1 2  "Dr Maheshi Ramasamy | Magdalen College Oxford". *www.magd.ox.ac.uk*. 2020-12-16 அன்று பார்க்கப்பட்டது.
5. ↑  "Oxford Covid-19 vaccine shows promise among over 70s in trials". *www.irishtimes.com*. 2020-12-16 அன்று பார்க்கப்பட்டது.
6. ↑  "Covid: Oxford vaccine shows 'encouraging' immune response in older adults". .
**பார்திகா ஈம் ராய் (Bartika Eam Rai)** இவர் ஒரு நேபாளி பாடகியும், பாடலாசிரிரும் மற்றும் ஒரு கவிஞருமாவார்.தற்போது இவர் அமெரிக்காவின் நியூயார்க் நகரில் வசிக்கிறார்.  2016 ஆம் ஆண்டில், *பிம்பகாஷ்* என்ற வெளியீட்டில் ராய் தனது தனி இசை வாழ்க்கையை தொடங்கினார். பின்னர் இவர் 2018 இல் தரலை வெளியிட்டார். ராய் இசைக்கலைஞர்களின் குடும்பத்தில் வளர்ந்தார். அது இவருக்குள் பெரும் தாக்கத்தை ஏற்படுத்தியது. 

பார்திகா ராய், பார்திகா 'ஈம்' ராய் என்ற பெயரில் நடித்துள்ளார். தற்போது அமெரிக்காவின் நியூயார்க்கில் இருந்து வந்திருக்கும் நேபாளி வம்சாவளியைச் சேர்ந்த பன்மொழி பாடகர்-பாடலாசிரியர் மற்றும் இசைக்கலைஞர் ஆவார்  காத்மாண்டுவின் இசைக் காட்சியில் தனது இசை வாழ்க்கையைத் தொடங்கினார். இவரது அறிமுகப் பாடல் 2016 இல் பிம்பகாஷ் என்ற தலைப்பில் வெளிவந்தது.

ஆரம்ப கால வாழ்க்கை
------------------

பார்திகா நேபாளத்தின் காத்மாண்டுவில் வளர்ந்து தனது இருபதுகளின் ஆரம்பத்தில் மாநிலங்களுக்கு குடிபெயர்ந்தார். இவர் தற்போது நியூயார்க் நகரில் வசித்து வருகிறார், அங்கு இவர் ஒரு கணக்காளராக பணிபுரிகிறார்.  இவர் தனது முதல் இசை சுற்றுப்பயணத்தை நேபாளத்தில் 2018 இல் செய்தார்.

இசை வாழ்க்கை
------------

2010 இன் பிற்பகுதியில், ராய் காத்மாண்டு இசைக்குழுவான கோதிகா என்ற குழுவில் பாடகரானார். அவர்களுடன் ஒரு வருடம் தொடர்ந்தார். இந்த நேரத்தில், காத்மாண்டு இசைக் காட்சியில் ராய் மிகவும் பிரபலமானார். இவரது காலத்தின் மிகச்சிறந்த தரவரிசை இசைக்குழுக்களில் மிகக் குறைந்த பெண் இசைக்கலைஞர்களே இருந்தனர். ராய் 2007 மற்றும் 2011 ஆம் ஆண்டுகளில் தனிப்பாடல்களை வெளியிட்டார். 2015 அக்டோரில், திவாஸ் குருங் தயாரித்த இசைத்தொகுப்பை இவர் இறுதி செய்தார். பிம்பகாஷ் என்ற ஈ.பி. 2016 மார்ச்சில் வெளியிடப்பட்டது. யூடியூப்பில் மட்டும் இரண்டு மில்லியனுக்கும் அதிகமான டிஜிட்டல் பார்வைகளைக் கொண்டுள்ளது. இவரது முதல் முழு நீள இசைத் தொகுப்பு, தரால்; 2018 சூனில் வெளியிடப்பட்டது. 

ராய் தனது சுற்றுப்பயணத்தை தனது ஆல்பமான தாரலின் முன் வெளியீட்டிற்காக முடித்தார். ஒரு நேபாளி தனி கலைஞருக்கு அமெரிக்காவில் ஒருவரது சொந்த சுற்றுப்பயணத்தை ஒழுங்கமைத்ததும், தொகுத்து வழங்கியதும் இதுவே முதல் முறையாகும்   .

குறிப்புகள்
-----------

1. ↑  "Bartika Eam Rai | Exclusive Interview". Party Nepal. 10 January 2019 அன்று பார்க்கப்பட்டது.
2. ↑  "Interview with Bartika Rai". Kathmandu Tribune. Feb 10, 2018.. பார்த்த நாள்: 29 December 2018.
3. ↑  "From Mediocrity To Eminence: Bartika Eam Rai". Halla Nepal. 10 ஜனவரி 2019 அன்று மூலம் பரணிடப்பட்டது. 10 January 2019 அன்று பார்க்கப்பட்டது.
4. ↑  "Now and Zen". The Kathmandu Post.. பார்த்த நாள்: 10 January 2019.
5. ↑  "5 Things About Bartika Eam Rai". Republica.. பார்த்த நாள்: 29 December 2018.
6. ↑  "Bartika Eam Rai on music, inspiration, and her first concert in Nepal". The Kathmandu Post. Dec 5, 2018.. பார்த்த நாள்: 29 December 2018.

வெளி இணைப்புகள்
---------------

* பரணிடப்பட்டது 2019-04-11 at the வந்தவழி இயந்திரம்
* 
* 
*
இக்கட்டுரை இலங்கை யாழ்ப்பாணக் கிராமம் பற்றியது. தமிழ்நாடு நகராட்சி பற்றி நாகர்கோவில் கட்டுரையைப் பாருங்கள்.

**நாகர்கோவில்** (*Nagarkovil*, நாகர்கோயில் என்றும் அழைக்கப்படுகிறது) என்பது இலங்கையின் யாழ்ப்பாணக் குடாநாட்டில் வடமராட்சிப் பிரிவில் பருத்தித்துறைக்கு கிழக்கே 20 கிலோமீட்டர் தொலைவில் அமைந்துள்ள ஒரு கிராமம் ஆகும். இதன் மக்கள் தொகை கிட்டத்தட்ட 10,000 ஆகும். இங்கு கடற்தொழில் முக்கிய தொழிலாக உள்ளது. இவ்வூர் மக்களில் 99 வீதமானோரும் இந்துக்கள். ஏனையோர் கிறிஸ்தவர்கள்.

கிராமசேவையாளர் பிரிவுகள்
------------------------

இது கிழக்கு, மேற்கு, தெற்கு என மூன்று கிராமசேவையாளர் பிரிவுகளை உள்ளடக்கியுள்ளது.

பாடசாலைகள்
----------

1995 இல் போர் அனர்த்தம் காரணம் 26 மாணவர்களைக் காவு கொண்ட பின்னர் பாடசாலைகள் இங்கு 12 ஆண்டுகளின் பின் மீண்டும் இயங்குகின்றன.

* நாகர்கோவில் மகா வித்தியாலயம்
* நாகர்கோயில் கனிட்ட தர பாடசாலை

கோயில்கள்
---------

* நாகர்கோயில் நாகதம்பிரான் ஆலயம்
* கெளத்தந்துறை விநாயகர் கோயில்
* முருகையா தேவஸ்தானம்
* கண்ணகி அம்மன் கோயில்

இவற்றையும் பார்க்கவும்
----------------------

* யாழ்ப்பாணம் நாகர்கோயில் பாடசாலை சிறார்களின் படுகொலை, 1995

உசாத்துணை
---------

* நாகர்மணல்.கொம்
* STATISTICAL INFORMATION OF THE NORTHERN PROVINCE - 2014, வட மாகாண சபை

9°42′1.81″N 80°18′31.17″E﻿ / ﻿9.7005028°N 80.3086583°E﻿ / 9.7005028; 80.3086583
**பெங்களூரு ரோஜா வெங்காயம்** (*Bangalore rose onion*), என்பது உள்ளூரில் **குலாபி ஈருள்ளி** என்று அழைக்கப்படுகிறது. இது இந்தியாவின் கர்நாடகாவில் பெங்களூர் மற்றும் அதைச் சுற்றியுள்ள இடங்களில் விளையும் வெங்காயமாகும். இந்த வெங்காயத்திற்கு 2015ஆம் ஆண்டில் புவியியல் சார்ந்த குறியீடு வழங்கப்பட்டது.

 சந்தை நிலைப்பாட்டில் பெங்களூர் வெங்காயம் உயர்ந்தது

வரலாறு
------

பெங்களூர் ரோசு வெங்காயம் பெங்களூர் நகரம், பெங்களூர் கிராமப்புறம், சிக்கபள்ளாபூர் மற்றும் கோலார் மாவட்டங்களில் பயிரிடப்படுகிறது. இவை தும்கூர், ஹாசன், தாவண்கரே, தார்வாட் மற்றும் பாகல்கோட் ஆகிய இடங்களிலும் விளைவிக்கப்படுகின்றன. இந்த வெங்காயம் இந்தியாவில் வேறு எந்த இடத்திலும் பயிரிடப்படுவதில்லை.

தோற்றம் மற்றும் பயன்பாடு
------------------------

இந்த வகை வெங்காயத்தில் தட்டையான அடித்தளத்துடன் கூடிய குமிழ்கள் கோள வடிவத்தில் உள்ளன. இவற்றின் தனித்துவமான குணாதிசயங்களாக அடர் கருஞ்சிவப்பு சிவப்பு நிறம், ஆந்தோசயினின், பினால் மற்றும் உயர்ந்த மணம் போன்றவை கருதப்படுகின்றன. இவற்றில் அதிக அளவு புரதம், பாஸ்பரஸ், இரும்பு மற்றும் கரோட்டின் இருப்பதாகவும் அறியப்படுகிறது.

ரோஜா வெங்காயத்தை வளர்ப்பதற்கான சிறந்த நிலைமைகள்: 6.5 முதல் 7 வரை கார அமிலத்தன்மை உள்ள மண், வளிமண்டல ஈரப்பதம் 70 முதல் 75%, சராசரி வெப்பநிலை 25°C முதல் 30°C வரை. இந்த வாழிடச்சூழல் பெங்களூர் பகுதியினைச் சுற்றிக் காணப்படுவதால், இங்கு இவை பிரத்தியேகமாக வளர்க்கப்படுகின்றன. 

இந்த வெங்காயத்தின் பண்பு காரணமாக இவை ஊறுகாய்களில் பயன்படுத்த ஏற்றதாக உள்ளன.

ஏற்றுமதி
--------

பெங்களூர் ரோஜா வெங்காயம் இந்தியாவில் அரிதாகவே பயன்படுத்தப்படுகிறது, ஆனால் மலேசியா, சிங்கப்பூர், இந்தோனேசியா, பகுரைன், ஐக்கிய அரபு அமீரகம், வங்களாதேசம் மற்றும் இலங்கை போன்ற நாடுகளுக்கு அதிக அளவில் ஏற்றுமதி செய்யப்படுகிறது.

2010–11 நிதியாண்டில், 22,000 டன் பெங்களூர் ரோஜா வெங்காயம் மற்ற நாடுகளுக்கு ஏற்றுமதி செய்யப்பட்டது. 2003-04 மற்றும் 2005-06ஆம் ஆண்டுகளில் முறையே ஏற்றுமதி செய்யப்பட்ட 36,000 மற்றும் 32,000 டன்களுடன் ஒப்பிடும்போது இது குறைவாக இருந்தது. விவசாய ஏற்றுமதி மண்டலம் அமைக்கப்பட்ட பின்னர் ஐந்து ஆண்டுகளில் ரோஜா வெங்காயம் ₹ 500 கோடி அளவிற்கு ஏற்றுமதி செய்யப்பட்டது.

புவியியல் குறியீடு
------------------

பெங்களூர் ரோஸ் வெங்காயத்திற்கு 2015ல் புவியியல் குறியீடு வழங்கப்பட்டது. இது சிக்கபள்ளாப்பூரை தலைமையிடமாகக் கொண்ட பெங்களூர் ரோஸ் வெங்காயம் வளர்ப்போர் சங்கம் பல்வேறு வகைகளை வளர்ப்பதற்கான காப்புரிமை உரிமைகளைப் பெற அனுமதித்தது.

மேலும் காண்க
------------

* பெங்களூர் நீலம்
* இந்தியாவில் புவியியல் குறிகாட்டிகளின் பட்டியல்

மேற்கோள்கள்
-----------

1. 1 2 3 4  Prasad S, Shyam (6 April 2015). "Bangalore Rose Onion gets GI tag". Bangalore Mirror. 25 January 2016 அன்று பார்க்கப்பட்டது.
2. 1 2  Urs, Anil (2 August 2011). "Bangalore rose onion exports touch 22,000-tonnes mark". The Hindu Business Line. 25 January 2016 அன்று பார்க்கப்பட்டது.
3. 1 2  Prabhu, Nagesh (17 January 2012). "Know your onions about Bangalore Blue and Rose". The Hindu. 25 January 2016 அன்று பார்க்கப்பட்டது.
4. ↑  Kundapura, Vishwa (26 October 2013). "Rose onion farmers in distress as prices crash". The Hindu. 25 January 2016 அன்று பார்க்கப்பட்டது.
5. ↑  Urs, Anil (30 November 2006). "Rose onion exports rise 28%". Business Standard. 25 January 2016 அன்று பார்க்கப்பட்டது.
**ஹம் காமாட்சி அம்பாள் ஆலயம்** (ஆங்கில மொழி: *Hindu Kamadchi Ampal Temple, Hamm Germany*) என்பது ஜெர்மனி நாட்டிலுள்ள ஹம் நகரில் அமைந்துள்ள காமாட்சி அம்மன் கோவிலாகும். ஐரோப்பிய கண்டத்திலேயே இரண்டாவது பெரிய இந்துக் கோயிலான இக்கோயில் திராவிடக் கட்டிடக்கலையில் கட்டப்பட்டு 2002 ஆம் ஆண்டு ஜூலை 7 ஆம் நாள் பிரதிஷ்டை செய்யப்பட்டது. இது காமாட்சி அம்மனுக்கு இந்தியா மற்றும் தென் ஆசியா பகுதிகளுக்கு வெளியே அமைந்துள்ள ஒரே கோயிலாகும். வடக்கு ரைன்-வெஸ்ட்பலியா மாகாணத்தில் 3000 இந்துகள் உட்பட மொத்தம் 45,000 இந்துக்கள் ஜெர்மனியில் வசிக்கிறார்கள்.

காஞ்சி காமாட்சியம்மன் கோயில் வடிவில் பதினைந்து ஏக்கர் பரப்பளவில் கிழக்கு பார்த்த கோயிலாக அமைந்துள்ளது. இக்கோயிலில் சிவன், விநாயகர், வள்ளி தெய்வானையுடன் முருகன், லட்சுமி நாராயணர், நவக்கிரகம், ஐயப்பன் மற்றும் பைரவர் சந்நிதிகள் உள்ளன. ஒவ்வொரு ஆண்டும் நிகழும் தேர்த்திருவிழா மிகவும் புகழ்பெற்றதாகும்.

படக் காட்சியகம்
---------------

கோயில் ஒளிப்படங்கள்* 2007 ஆம் ஆண்டு திருவிழா2007 ஆம் ஆண்டு திருவிழா
* 2014 ஆம் ஆண்டு திருவிழா2014 ஆம் ஆண்டு திருவிழா
* காவடி ஆட்டம்காவடி ஆட்டம்
* கோயில் தேர்கோயில் தேர்
* கோயில் கோபுர அமைப்புகோயில் கோபுர அமைப்பு

வெளியிணைப்புகள்
---------------

விக்கிமீடியா பொதுவகத்தில்,  
 ***Sri-Kamadchi-Ampal-Tempel***   
என்பதின் ஊடகங்கள் உள்ளன. 

* 2008 ஆண்டு விழாக் காணொளி
* பேஸ்புக் பக்கம்

மேற்கோள்கள்
-----------

1. ↑  "Hindu temple in the Ruhr". dw.com.. பார்த்த நாள்: 8 July 2019.
2. ↑  "ஜெகத்தை ஆளும் ஜெர்மனி காமாட்சி அம்மன் கோவில்". மாலைமலர்.. பார்த்த நாள்: 8 July 2019.
3. ↑  "ஜெர்மனியில் காமாட்சி அம்மன் கோயிலில் தேர்த் திருவிழா". தினகரன். Archived from the original on 8 ஜூலை 2019.. பார்த்த நாள்: 8 July 2019.
**அக்யானா** (Akhyana) என்பது ஒரு பாரம்பரிய இசை நாடகமாகவும், குஜராத்தி கவிதை மற்றும் ராஜஸ்தானி கவிதைகளின் இடைக்கால வகையாகவும் இருந்தது.  இது முதன்மையாக இந்தியாவின் குசராத் மற்றும் ராஜஸ்தான் மாநிலங்களில் நடைமுறையில் இருந்தது.

சொற்பிறப்பியல்
--------------

அக்யானா என்பது சமசுகிருதத்தில் சொல்வது அல்லது விவரிப்பது என்று பொருள் தருகிறது. 12 ஆம் நூற்றாண்டின் பலமொழி நிபுணரான ஹேம்சந்திரா தனது காவ்யானுசாசனத்தில் அக்யானாவை வரையறுத்தார். பாடல்களிலும் நடிப்பிலும் பார்வையாளர்களுக்கு அறிவுறுத்துவதற்காக கிரந்திகா என்பவர் (தொழில்முறை கதை சொல்பவர்) விவரித்த மத நூல்களின் பக்கக் கதையாக இதை வகைப்படுத்தினார். இந்த வரையறையில் நரசிங் மேத்தா போன்றவர்களிலின் புராணமற்ற கதைகளின் கதை இல்லை. பொதுவாக, பாட்டும் நடிப்பும் சேர்ந்து பார்வையாளர்களுக்கு மத அறிவுறுத்தல்களுக்காக கதை சொல்பவர் விவரிக்கும் கதைகள் என்று அக்யானாவை வரையறுக்கலாம். குசராத்தி கவிஞரும் விமர்சகருமான தோலராய் மன்கட் இதை இசைக் கூறுகள் மற்றும் நடிப்பின் நோக்கம் கொண்ட கவிதை வடிவமாக வரையறுத்தார். 

### நிகழ்த்துபவர்

அகியானாக்களைப் பாராயணம் செய்த கதை அல்லது தொழில்முறை கதைசொல்லிகள் மனாபட் அல்லது ககாரியா-பட் என்று அழைக்கப்பட்டனர். அவர்கள் இசைத்துக்கொண்டும் நடித்தும் கதையைச் சொல்வர்கள். அவர்கள் விரல்களில் வெள்ளி அல்லது செப்பு மோதிரங்களை அணிந்திருப்பர். அவை தாமிரத்தால் தயாரிக்கப்பட்ட குடம் அல்லது பெரிய உலோகப் பானை மீது குறுகிய வாய் மற்றும் நடுப்பகுதியில் தாளங்களை ஒலிக்கப் பயன்படுத்தப்பட்டன. மனா அல்லது காகர் என்றால் குஜராத்தி மொழியில் பானை என்று பொருள்.  மேலும், கைம்முரசு இணை , ஆர்மோனியம் போன்ற இசைக்கருவிகளும் உடன் இசைக்கப்படுகின்றன.

மேற்கோள்கள்
-----------

1. 1 2 3  Datta, Amaresh (1987). *Encyclopaedia of Indian Literature*. Sahitya Akademi. பக். 28, 29, 121–122. பன்னாட்டுத் தரப்புத்தக எண்:8126018038. .
2. ↑  Mukherjee, Sujit (1999). *A Dictionary of Indian Literature: Beginnings-1850*. Orient Blackswan. பன்னாட்டுத் தரப்புத்தக எண்:8125014535. .
3. ↑  "Dharmiklal Pandya struggles to save dying art of Gujarat Manbhat Akhyan". *India Today 12012004*. 12 January 2004. 12 June 2016 அன்று பார்க்கப்பட்டது.
**ஜலசமாதி** என்பது சித்தர்கள் தங்களின் இறப்புக்கான நேரத்தில் நீர்நிலைகளில் இறங்கி தங்களை கரைத்துக் கொள்ளுதல் ஆகும். சித்தர்கள் பலர் ஜீவசமாதி எனும் நிலத்திற்குள் சென்று முக்திபெறுதலை செய்துள்ளார்கள். வெகுசில சித்தர்களே நீர்நிலைகளில் ஜலசமாதி அடைந்துள்ளார்கள்.

தங்களின் இறப்பினை முன்பே அறிந்து கொள்ளும் சித்தர்கள். அக்காலம் நெருங்கியதும் தங்களின் பக்தர்களுக்கு குறிப்பால் அதனை தெரிவித்துவிட்டு சமாதி நிலையை அடைகின்றார்கள். இந்தியாவின் தென்பகுதியான புதுச்சேரியில் வாழ்ந்துவந்த கம்பளிச் சித்தர் என்பவர் 1847 சித்திரை மாதத்தில் ஜலசமாதி அடைந்துள்ளார். இவருடைய அசரீரி நீரிலிருந்து கேட்டமையால் இவர் ஜலசமாதி அடைந்துவிட்டதை மக்கள் அறிந்து கொண்டார்கள்.

தமிழகத்தில் கடலூர் மாவட்டம் தென்னம்பாக்கத்தில் அழகர்சித்தர் என்பவர் ஜலசமாதி அடைந்துள்ளார். இவர் கிணற்றில் இறங்கிய பின்பு அதைக் கண்ட மக்கள் அவரை கிணற்றில் தேடியுள்ளனர். ஆனால் அவர் உடல் கிடைக்கவில்லை. எனவே சித்தர் கிணற்றில் தன்னை கரைத்துக் கொண்டு ஜலசமாதி அடைந்துவிட்டதாக கருதுகிறார்கள்.

இவற்றையும் காண்க
----------------

ஜீவசமாதி

ஆதாரங்கள்
---------

1. ↑  ஜலசமாதி
2. ↑  கம்பளிச் சித்தர் கோயில் வி. சித்திரலேகா - நக்கீரன் 01-04-12